Edward Palmer Thompson

Edward Palmer Thompson (1924–1993) var en britisk historiker, forfatter, sosialist og fredsaktivist. Han er antagelig best kjent i dag for sitt historiske verk om den britisk radikale bevegelse fra slutten av 1700- og tidlig på 1800-tallet, The Making of the English Working Class (1963). Han har også skrevet innflytelsesrike biografier over William Morris (1955) og (posthumt) over William Blake (1993). Han var en profilert journalist og essayist. Han utga også romanen The Sykaos Papers (1988) og en samling med poesi.

Thompson var en av de fremst intellektuelle i det britiske kommunistpartiet. Selv om han gikk ut av partiet som følge av uenighet angående den sovjetiskee invasjonen av Ungarn i 1956, forble han uansett en «historiker i den marxistiske tradisjonen», betegnet et opprør mot stalinismen som en forutsetning for en gjenreising av kommunistenes «tiltro i vår eget revolusjonære perspektiv.»"«Reasoning rebellion: E. P. Thompson, British Marxist Historians, and the making of dissident political mobilization». 22 september 2002. Goliath ECNext. På slutten av 1950-tallet spilte Thompson en nøkkelrolle for det første New Left, «det nye venstre», en politisk bevegelse som særlig på 1960- og 1970-tallet framsto som kritisk til både sovjetkommunismen og reformistiske kapitalismen, og ville skape en frihetlig og demokratisk sosialisme. Han var en høyrøstet venstreorientert sosialistisk kritiker av regjeringene til Labour Party i 1964–70 og 1974–79, og en tidlig og fast aktivist for kampanjene for atomnedrustning. På 1980-tallet var han et ledende intellektuelt lys i bevegelsen mot atomvåpen i Europa.

 Bibliografi (utvalg) 
 The Making of the English Working Class (1963); 2. utgave med nytt etterord, 1968, 3. utgave med nytt forord 1980.
 Whigs and Hunters: The Origin of the Black Act (1975); med et nytt etterord, 1977; ny utgivelse 2013.
 Albion's Fatal Tree: Crime and Society in Eighteenth Century (1975). Redaktør
 William Morris: Romantic to Revolutionary (1955), revidert 2. utgave 1976).
 The Poverty of Theory and Other Essays (1978)
 Writing by Candlelight (1980)
 Zero Option (1982)
 Double Exposure (1985)
 The Heavy Dancers (1985)
 The Sykaos Papers (1988), roman
 Customs in Common: Studies in Traditional Popular Culture (1991)
 Witness Against the Beast: William Blake and the Moral Law (1993)
 Alien Homage: Edward Thompson and Rabindranath Tagore (1993)
 Making History: Writings on History and Culture (1994)
 Beyond the Frontier: the Politics of a Failed Mission, Bulgaria 1944 (1997)
 The Romantics: England in a Revolutionary Age (1997)
 Collected Poems (1999)

 Referanser 

 Eksterne lenker 
 E. P. Thompson i diskusjon med C. L. R. James, 1983 - YouTube
 Kaldor, Mary: «Obituary: E. P. Thompson», The Independent, 30. august 1993
 «E. P. Thompson, 69, British Leftist Scholar», (nekrolog), New York Times'', 30. august 1993

Kategori:Britiske forfattere
Kategori:Britiske historikere
Kategori:Personer fra Oxford
Kategori:Fødsler i 1924
Kategori:Dødsfall i 1993